**דף עבודה: מרד אדניה**

מדוע אדניה האמין שהוא צריך למלוך? שיש לו לגיטימציה?

**לֵגִיטִימַצְיָה** (על פי האקדמיה ללשון העברית: **מתן הֶכְשֵׁר *או*** *הקניית כַּשְׁרוּת*), היא ההכרה שמישהו רשאי לעשות פעולה או להחזיק בזכות כלשהי, למשל בזכות להנהיג ולשלוט על אחרים.

הוראות:

1. נעיין בפסוקים מספר שמואל ב פרק ג המספרים על ארבעת הילדים הראשונים שנולדו לדוד בחברון:  
   "ב **וילדו (וַיִּוָּלְדוּ) לְדָוִד בָּנִים בְּחֶבְרוֹן. וַיְהִי בְכוֹרוֹ אַמְנוֹן לַאֲחִינֹעַם הַיִּזְרְעֵאלִת,** ג **וּמִשְׁנֵהוּ כִלְאָב לאביגל (לַאֲבִיגַיִל) אֵשֶׁת נָבָל הַכַּרְמְלִי, וְהַשְּׁלִשִׁי אַבְשָׁלוֹם בֶּן מַעֲכָה בַּת תַּלְמַי מֶלֶךְ גְּשׁוּר,** ד **וְהָרְבִיעִי אֲדֹנִיָּה בֶן חַגִּית, וְהַחֲמִישִׁי שְׁפַטְיָה בֶן אֲבִיטָל,** ה **וְהַשִּׁשִּׁי יִתְרְעָם לְעֶגְלָה אֵשֶׁת דָּוִד – אֵלֶּה יֻלְּדוּ לְדָוִד בְּחֶבְרוֹן."**
2. נחפש בפסוקים מה היה גורלם של חלק מהאחים:

בשמואל ב פרק יג פסוק כח (אמנון), בשמואל ב פרק יח פסוקים יד-טו (אבשלום).

נעיין בפרשנותו של רש"י לגבי כלאב:

**"*ומשנהו כלאב – ...למה נקרא שמו כלאב? אמר רבי יצחק שהיו ליצני הדור אומרים: 'מנבל הייתה אביגיל מעוברת'."***

כלומר, ייתכן שאביו של כלאב לא היה דוד?

1. נמלא את הטבלה:

|  |  |  |
| --- | --- | --- |
| שם הילד | מדוע לא יכול למלוך? | אם נהרג, בידי מי? |
|  |  |  |
|  |  |  |
|  |  |  |

1. לסיכום, מדוע חושב אדניה שמגיע לו למלוך?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_